ที่ มท ๐๘๑9.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม 2567

เรื่อง ขอความร่วมมือประชาสัมพันธ์แนวทางการดำเนินงานสุขาภิบาลอาหาร ภายใต้วิถีชีวิตปกติใหม่
และการลงทะเบียนเข้าใช้งานระบบสารสนเทศงานสุขาภิบาลอาหาร (ระบบ Foodhandler)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ที่ สธ. 0908.03/1876

 ลงวันที่ 6 มีนาคม 2567 จำนวน 1 ชุด

 ด้วยกรมอนามัย กระทรวงสาธารณสุข ได้พัฒนายกระดับและปรับปรุงข้อกำหนดมาตรฐานสุขาภิบาลอาหารสถานประกอบกิจการอาหารประเภทตลาด (ตลาดสด ตลาดนัด) สถานที่จำหน่ายอาหาร สถานที่สะสมอาหาร และการจำหน่ายสินค้าในที่หรือทางสาธารณะ ให้มีความเหมาะสมและสอดคล้อง
ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม เพื่อสร้างความเชื่อมั่น รวมถึง
ปรับภาพลักษณ์ สร้างภาพจำให้เข้ากับสถานการณ์ปัจจุบันมากขึ้น รวมถึงได้พัฒนาระบบเทคโนโลยีดิจิทัล
เข้ามาประยุกต์ใช้ในการจัดเก็บข้อมูลที่เป็นส่วนประกอบของงานสุขาภิบาลอาหารและภาคีเครือข่ายเข้ามามีส่วนร่วมเรียกว่า “ระบบ Foodhandler” ขึ้น จึงขอประชาสัมพันธ์แนวทางการดำเนินงานสุขาภิบาลอาหาร ภายใต้วิถีชีวิตปกติใหม่ และการลงทะเบียนเข้าใช้งานระบบสารสนเทศงานสุขาภิบาลอาหาร (ระบบ Foodhandler)
ให้แก่องค์กรปกครองส่วนท้องถิ่นทุกแห่งทั่วประเทศ รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่น จึงขอความร่วมมือจังหวัดประชาสัมพันธ์แนวทาง
การดำเนินงานดังกล่าว และการลงทะเบียนเข้าใช้ระบบสารสนเทศดังกล่าว ให้องค์กรปกครองส่วนท้องถิ่นทราบ
ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ https://rb.gy/cyguvt หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานส่งเสริมสุขภาพ

โทรศัพท์ ๐-๒๒๔๑-9000 ต่อ 5405

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวภัชร์จิรัสม์ ธัชเมฆรัตน์/นายจักรพงษ์ ดอกกุหลาบ

ร.อสถ. ..........................................

ผอ.กสธ. ........................................

ผอ.กง.สส ………………....................

จนท. …………..………………………....